Чысты Бор

Чы́сты Бор (, ) — вёска ў Лагойскім раёне Мінскай вобласці. Уваходзіць у склад Акалоўскага сельсавета.

 Геаграфія 
Месціцца за 40 кіламетраў на паўночны захад ад Лагойска, за 79 кіламетраў ад Мінска, за 67 кіламетраў ад чыгуначнай станцыі Смалявічы (лінія Мінск — Орша).

 Гісторыя 
У канцы XVIII стагоддзя быў засценкам. У першай палове XIX стагоддзя вёска ўваходзіла ў склад маёнтка Акалова. У 1870 годзе Чысты Бор адносіўся да Прусавіцкай воласці Барысаўскага павета Мінскай губерні, у 1905 годзе — да Хацімскай сельскай грамады. Акрамя вёскі існаваў яшчэ і фальварак. Акупіравана войскамі кайзераўскай Германіі (люты — снежань 1918 года), затым Польшчы (жнівень 1919 — ліпень 1920 года). З 20 жніўня 1924 года населены пункт знаходзіўся ў Акалоўскім сельсавеце Плешчаніцкага раёна Барысаўскай акругі, з 9 чэрвеня 1927 да 26 ліпеня 1930 года — у складзе Мінскай акругі, з 20 лютага 1938 года — у Мінскай вобласці. У 1930 годзе створаны калгас «Чырвоны Бор». Вёска акупіравана гітлераўцамі ў перыяд з пачатку ліпеня 1941 да пачатку ліпеня 1944 года. У гады Вялікай Айчыннай вайны на фронце загінулі 8 вяскоўцаў. 3 жыхары забіты гітлераўцамі, яшчэ 2 вывезены ў Германію. Знаходзіцца ў Лагойскім раёне з 25 снежня 1962 года.

 Насельніцтва 
 1799 год — 1 двор, 11 жыхароў
 1909 год — 14 двароў, 82 жыхары
 1917 год — 16 двароў, 83 жыхары (вёска); 1 двор, 5 жыхароў (фальварак)
 1926 год — 20 двароў, 75 жыхароў
 1941 год — 23 двары, 89 жыхароў
 1969 год — 22 двары, 79 жыхароў
 2010 год — 6 гаспадарак, 8 жыхароў

 Крыніцы 

 Літаратура 


 Спасылкі 

Катэгорыя:Акалоўскі сельсавет
Катэгорыя:Населеныя пункты Лагойскага раёна